Na Thobalano ya Pele ga Lenyalo e Fošagetše? _ Seo Beibele e se Bolelago
Eba le Tumelo go Modimo
Karolo ya Ditaba Bakeng sa Babegi ba Ditaba
MABAPI LE RENA
Lenaneo la Thuto ya Beibele
Sehlogo sa go Feta
PONO YA BEIBELE Thobalano ya Pele ga Lenyalo
TABA YA LETLAKALA LA KA NTLE Therešo Mabapi le Halloween
Nka Dira’ng ge ke Gobošwa ka Thobalano?
O ka Fenya Bomphenyašilo Ntle le go lwa
O ka rata go bala sehlogo se ka leleme lefe? %%
Thobalano ya Pele ga Lenyalo
“Gobane thato ya Modimo ke gore . . . le ile bootswa.”—1 Bathesalonika 4:3.
SEO BATHO BA SE BOLELAGO
Ditšo tše dingwe di dumelela taba ya gore batho ba bagolo bao ba sa nyalanago bao ba dumelelanago ba be le thobalano. Mafelong a mangwe go dumelelwa taba ya gore bafsa bao ba lego mahlalagading bao ba sa nyalanago ba dire ditiro tše dingwe tšeo di sepedišanago le thobalano.
Beibele e diriša lentšu “bootswa” ge e bolela ka mehuta e mengwe ya thobalano ya ka ntle ga lenyalo. Modimo o letetše gore barapedi ba gagwe ‘ba ile bootswa.’ (1 Bathesalonika 4:3) Bootswa bo balwa gare ga dibe tše dikgolo, tše bjalo ka bohlotlolo, go dirišana le meoya, botagwa, borapedi bja medimo ya diswantšho, go bolaya le go utswa.—1 Bakorinthe 6:9, 10; Kutollo 21:8.
Lebaka ke gore Beibele e lemoša gore “Modimo o tla ahlola diotswa.” (Baheberu 13:4) Sa bohlokwa le go feta ke gore ge re ekwa melao ya Modimo mabapi le boitshwaro bjo bo hlwekilego ka thobalano, re hlatsela gore re rata Jehofa Modimo. (1 Johane 5:3) Modimo yena o šegofatša bao ba bolokago melao ya gagwe.—Jesaya 48:18.
Batho ba bantši ba dumela gore ka ntle le thobalano, ga se phošo ge batho bao ba sa nyalanago ba dira ditiro tše dingwe tšeo di sepedišanago le thobalano.
Ge Beibele e bolela ka ditiro tše di gobogilego tša thobalano, ga e bolele feela ka bootswa eupša e bolela le ka “go se hlweke” gotee le “boitshwaro bjo bo hlephilego.” (2 Bakorinthe 12:21) Go molaleng gore go na le mehuta e fapafapanego ya ditiro tšeo di sepedišanago le thobalano tšeo di kgopišago Modimo ge di dirwa ka ntle ga lenyalo, gaešita le ge go sa be le thobalano.
Go ya ka Beibele, bao ba bago le thobalano pele ga lenyalo ba kotsing ya go lahlegelwa ke segwera sa bona le Modimo.—Bakolose 3:5, 6.
Beibele e eletša batho gore ba ‘tšhabe bootswa.’ (1 Bakorinthe 6:18) Se se bolela gore motho o swanetše go ba kgole le selo le ge e le sefe seo se ka mo goketšago gore a wele boitshwarong bjo bo gobogilego bja thobalano. (Diema 22:3) Ka mohlala, e le gore motho a dule a hlwekile boitshwarong, ke gabohlokwa gore a pheme go gwerana kgauswi le batho bao ba hlokomologago melao ya motheo ya Modimo ya mabapi le thobalano. Beibele e lemoša ka gore: “Yo a sepelago le ba bohlale o tla hlalefa, eupša yo a gweranago le ditlaela o tla tshereana.”—Diema 13:20.
Ithute ka mo go Oketšegilego
Na go Lokile Gore Batho ba Babedi ba Dule Gotee Pele ba Nyalana?
Bona seo Beibele e se bolelago ka lerato, thobalano le go dula gotee.
Na Thobalano ya Pele ga Lenyalo e Fošagetše?
Na go Latswana Ditho tša Pelego go ka Lebelelwa e le Thobalano?